
        REPUBLIKA HRVATSKA
     TRGOVAČKI SUD U OSIJEKU


U   I M E   R E P U B L I K E   H R V A T S K E
R J E Š E NJ E


TRGOVAČKI SUD U OSIJEKU, po stečajnom sucu mr. sc. Borisu Vukoviću, u stečajnom postupku povodom prijedloga predlagatelja FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 za otvaranje stečajnog postupka nad dužnikom REKORD d.o.o. u stečaju, Osijek, Županijska 11, MBS: 030028343, OIB: 06721362871, dana 18. siječnja 2018. godine 


r i j e š i o   j e


Odbacuje se prijedlog za otvaranje stečajnog postupka nad dužnikom REKORD d.o.o. u stečaju, Osijek, Županijska 11, MBS: 030028343, OIB: 06721362871.


Obrazloženje



Dana 18. srpnja 2017. godine zaprimljen je na ovome sudu prijedlog FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/17-01/04 Ur. broj 04-06-17-3709 od 17. srpnja 2017. godine, za otvaranje stečajnog postupka nad dužnikom REKORD d.o.o., Osijek, Županijska 11, MBS: 030028343, OIB: 06721362871.  

Uvidom u spis ovog suda poslovni broj 6 St-975/17 proizlazi da je rješenjem ovog suda poslovni broj St-975/2017-10 od 13.studenog 2017. godine otvoren stečajni postupak nad dužnikom REKORD d.o.o., Osijek, Županijska 11, MBS: 030028343, OIB: 06721362871 te da je navedena odluka postala pravomoćna sa danom 30. studenog 2017. Također, uvidom u izvadak iz sudskog registra utvrđeno je da je u sudskom registru rješenjem Tt-17/7357-2 od 15. studenog 2017. upisano otvaranje stečajnog postupka nad dužnikom te da je upisana i promjena tvrtke dužnika s dodatkom „u stečaju“. 

Odredbom čl. 10. Stečajnog zakona (Narodne novine broj 71/15 i 104/17, dalje: SZ)  propisano je da se u predstečajnom i stečajnom postupku na odgovarajući način primjenjuju pravila parničnog postupka u postupku pred trgovačkim sudovima. Nadalje, odredbom čl. 333. st. 2. Zakona o parničnom postupku ("Narodne novine" br. 53/91, 91/92, 58/93, 112/99, 88/01, 117/03, 88/05, 2/07, 84/08, 123/08, 57/11, 148/11, 25/13 i 89/14; dalje ZPP) propisano je da prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojem je pravomoćno odlučeno, da će odbaciti tužbu. 

Člankom 2. st. 2. SZ-a propisano je da se stečajni postupak provodi radi skupnog namirenja vjerovnika stečajnoga dužnika.  

Člankom 288. st. 2. ZPP-a propisano je da sud na pripremnom ročištu donosi rješenje o odbacivanju tužbe ako utvrdi da o tužbenom zahtjevu već teče parnica ili da je stvar pravomoćno presuđena.  

Obzirom da je po prijedlogu za otvaranje stečajnog postupka sud već odlučio, a protiv jednog dužnika može se voditi samo jedan stečajni postupak budući je riječ o takozvanoj generalnoj ovrsi, to je prijedlog valjalo odbaciti kao nedopušten.

Budući da je o po prijedlogu za otvaranje stečajnog postupka sud već odlučio te se nad istim stečajnim dužnikom može pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. st. 2. Zakona o parničnom postupku, a u vezi s čl. 10. Stečajnog zakona valjalo odbaciti prijedlog za pokretanje stečajnog postupka i odlučiti kao u izreci ovog rješenja. 

U Osijeku 18. siječnja 2018.                

STEČAJNI SUDAC
mr. sc. Boris Vuković



Zapisničar Danijela Špeletić

UPUTA O PRAVNOM LIJEKU:
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Osijeku, pismeno u tri primjerka, a o istoj odlučuje Visoki trgovački sud Republike Hrvatske. 



DNA:
-  predlagatelju
-  mrežna stranica e-Oglasna ploča sudova
-  riješeno odbacivanjem
-  kal 22.2.18.

